32006R1487
L 278/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1487/2006 НА КОМИСИЯТА
от 9 октомври 2006 година
за изменение на Регламент (ЕИО) № 2921/90 относно предоставянето на помощ за производството на казеин и казеинати от обезмаслено мляко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 15, буква б) от него,
като има предвид, че:
(1)
Член 2, параграф 1 от Регламент (ЕИО) № 2921/90 на Комисията от 10 октомври 1990 г. относно предоставянето на помощ за производството на казеин и казеинати от обезмаслено мляко (2) определя сумата на помощта за обезмасленото мляко за производството на казеин и казеинати. Като се има предвид развитието на цената на обезмасленото мляко на прах на вътрешния пазар и това на цената на казеина и казеинатите на общностния и световния пазари, и по-специално общото увеличение на цената на казеина и казеинатите, е уместно сумата на помощта да бъде определена на нула за толкова продължително време, колкото трае настоящата ситуация.
(2)
Регламент (ЕИО) № 2921/90 следва съответно да бъде изменен.
(3)
Мерките, предвидени в настоящия документ, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 2, параграф 1 от Регламент (ЕИО) № 2921/90 сумата „0,52 EUR“ се заменя със сумата „0,00 EUR“.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 октомври 2006 година.